คะคือประจำเดือนเดือนหนูมาวัน15-17แล้ววันที่18 มีเพศสัมพันธ์กับแฟน หลั่งนอกแล้วก็กินยาคุมฉุกเฉินทันที แล้วก็มีเพศสัมพันธ์อีกที วันที่ 28 แต่ไม่เสร็จ แล้วก็กินยาคุมฉุกเฉินอีกทันที ตอนนี้ประจำเดือนเลยกำหนดมาแล้ว 7 วัน หนูจะมีเปอร์เซ็นตั้งท้องมากมั้ยคะ กลัวค่ะ
สวัสดีค่ะ หากประจำเดือนมาวันที่ 15 แล้วได้มีเพศสัมพันธ์ในวันที่ 18 ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1% ดังนั้น จึงอาจไม่จำเป็นต้องทานยาคุมฉุกเฉินก็ได้ส่วนการมีเพศสัมพันธ์ในวันที่ 28 ถือว่าไม่ได้อยู่ในระยะปลอดภัย โอกาสที่จะตั้งครรภ์ย่อมมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ดังนั้นโอกาสในการตั้งครรภ์จึงถือว่าไม่มากนักในเบื้องต้น ควรลองตรวจหาการตั้งครรภ์ดูก่อน หากตรวจไม่พบ จะได้ไม่ต้องกกังวล ซึ่งสาเหตุก็น่าจะมาจากผลของยาคุมฉุกเฉินที่ทำให้ประจำเดือนมาช้าได้ หรืออาจเกิดจากปัจจัยอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นหากมีเพศสัมพันธ์บ่อยๆ ไม่แนะนำให้ทานยาคุมฉุกเฉินเป็นประจำ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ อีกทั้งยาคุมฉุกเฉินนั้น ก็ไม่ได้มีประสิทธิภาพสูงนักเมื่อเทียบกับวิธีอื่นๆ เช่น การใช้ถุงยางอนามัย ยาคุมกำเนิด ยาฉีดคุมกำเนิด แผ่นแปะคุมกำเนิด เป็นต้น